
Tisztelt Képviselő-testület!

I. Előzmények:

Az előterjesztés jogszabályban meghatározott beszámolási kötelezettségnek tesz eleget: 
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a polgármester jutalmáról szóló 14/2020. (IX.28.) önkormányzati rendelet rendelkezései:
a 3. § (2) bekezdése alapján: „A Polgármester, a Jegyző és a bizottságok a rájuk átruházott hatáskörben hozott döntéseikről - eltérő rendelkezés hiányában havonta a rendes Képviselő-testületi üléseken–írásban beszámolni kötelesek.” továbbá a
 az 56. § (2) bekezdése alapján: „A határozatok végrehajtásáról szóló jelentést a Jegyzőnek kell összeállítani. Ha a végrehajtás akadályba ütközik, ismertetni kell, hogy azt miért nem lehet elhárítani, továbbá javaslatot kell tenni a határozat módosítására vagy kiegészítésére, és a képviselő-testülettől kérni kell a határidő módosítását. A jelentésnek alkalmasnak kell lennie arra, hogy a testület a végrehajtást érdemben értékelhesse.” 

II. A döntéshez szükséges információk, tájékoztatások:

Az Képviselő-testület által Polgármesterre és Jegyzőre átruházott hatáskörökben, 2023. március hónapban hozott döntéseket az előterjesztés 1. sz. melléklete tartalmazza.

Az előterjesztés 2. sz. melléklete tartalmazza a 2023. március 1 - 31. között lejárt határidejű, a Képviselő-testület vagy a veszélyhelyzet ideje alatt a Polgármester által hozott döntéseket, azok végrehajtására vonatkozó jelentéseket, és szükség szerint a határidő módosítási kérést indoklással.
Az alábbi határozatok esetében a III. pontban olvasható határozati javaslatban megjelölt határidő módosításokra van szükség az 2. sz. mellékletben is részletezett okokból:

142/2020.(VII.1.) KT-határozat
Döntés a Jedlik Ányos utca szélesítéséről
(115. sz. anyag)

1./ Fót Város Önkormányzat Képviselő-testülete, felhatalmazza a Polgármestert, hogy a Fót Jedlik Ányos utca szélesítése érdekében útlejegyzési eljárást kezdeményezzen a Fót 0265/5, 0265/57, 0265/120 és 2593 hrsz-ú telkek érintett úttervezéssel kapcsolatos részleteire.

2./ A Képviselő-testület felhatalmazza a Polgármestert, hogy végleges más célú hasznosítási engedély kérelmet nyújtson be a Földhivatalhoz, a Fót 0265/57 hrsz-ú telek útlejegyzéssel érintett területrészére.

3./ A Képviselő-testület felhatalmazza a Polgármestert, hogy az Erdészeti Hatóságnál kérelmet nyújtson be a Fót 0265/5 és 265/120 hrsz-ú telkek útlejegyzéssel érintett területrészeire. Csereerdősítés előírása esetén, csereerdősítésre a Fót 09/1 és 011/1 hrsz-ú telkeket jelöli ki – melyeket szabadfelhasználású területként kéri bejegyeztetni.

4./ A Képviselő-testület a Jedlik Ányos utca szélesítése érdekében közút céljára történő útlejegyzés végrehajtásához szükséges 18.000.000 Ft összeget, Fót Város Önkormányzata 2020. évi költségvetésének módosításakor átcsoportosítja.

„Intézkedés: 1./-2./pont: A kérelmünket a kisajátítási hatóság visszautasította, mivel a telekalakítási vázrajz záradékolása a benyújtás időpontjához képest 3 hónapon belül lejárna, ezért már az újrazáradékoltattuk, így ezt követően a kisajátítási kérelmünk ismét beadható.”
3./Az 1./-2./ pontban meghatározott feladatok végrehajtását követően lehetséges. A kisajátítás még nem történt meg.”

Z/106/2021. (VI.10.) Polgármesteri határozat
Döntés a Kisalagi temető bővítéséről  
(Z/32/A sz. anyag)

1./ Elfogadom a Kisalagi temető bővítését elősegítő, Fót 0278, 0279/1 és 0279/90-111 a hrsz-ú ingatlanokról szóló, az ingatlanok tulajdonosai által elkészíttetett Település Fejlesztési Tanulmányterv elnevezésű dokumentumot, mint az épített környezet alakításáról és védelméről szóló 1997. évi LXXVIII. törvény 30./A.§ (1) bekezdés szerinti, a településrendezési szerződést megalapozó telepítési tanulmánytervet.

2./ A Kisalagi temető bővítésével kapcsolatosan, a temetőterület bővítéséhez szükséges 0279/90 hrsz-ú ingatlan 10.041 m2 területrészének megvásárlását, a Fót 0279/91 hrsz-ú ingatlan ajándékozását, és a Fót 0279/92-111 hrsz-ú magántulajdonban lévő ingatlanok belterületbe vonását tartalmazó végleges Településrendezési szerződést megkötöm.

3./ A Kisalagi temető bővítésével kapcsolatos, Fót 0279/90 hrsz-ú ingatlan 10.041 m2-es területrészének megvásárlásáról szóló, telekalakítással vegyes adásvételi előszerződést, majd az abban lefektetett feltételek teljesülése esetén, a telekalakítással vegyes adásvételi szerződést aláírom.

4./ Egyéb területfejlesztési célok elérése érdekében a Fót 0279/91 hrsz-ú ingatlan ajándékozásáról szóló előszerződést, majd az abban lefektetett feltételek teljesülése esetén, az ajándékozási szerződést aláírom.  
 
Jelen határozat Fót Város Önkormányzata tulajdonosi/fenntartói jogkörben hozott döntése, az eljárás nem minősül hatósági ügynek, ezért nem tartozik az általános közigazgatási rendtartásról szóló 2016. évi CL. törvény hatálya alá.

„Intézkedés: Az 1. és 2. pont, valamint a 3. és 4. pont szerinti előszerződések megkötése határidőben megtörtént.
A vázrajz záradékolása és engedélyezése megtörtént. Az engedélyezésről szóló határozat véglegessé vált. Az ügyvédi iroda a végleges szerződés előkészítését végezte. A szerződés minden fél általi megkötés a sok tulajdonos miatt elhúzódó folyamat, ezért határidő módosítást kérünk.”


25/2023.(II.23.) KT-határozat
Vörösmarty Művelődési Ház és Közérdekű Muzeális Gyűjtemény alapító Okiratának módosítása
(46. sz. anyag)

1./ Fót Város Önkormányzat Képviselő-testülete elfogadja a Vörösmarty Művelődési Ház és Közérdekű Muzeális Gyűjtemény Alapító Okiratának módosítását és egységes szerkezetbe foglalt változatát a határozat 1. melléklete szerinti tartalommal.

2./ Fót Város Önkormányzat Képviselő-testülete felhatalmazza a jegyzőt az Alapító Okirat módosításával összefüggő esetleges hiánypótlási eljárásban történő javítások előkészítésére, valamint felhatalmazza a polgármestert hiánypótlási eljárásban történő javításokat követően intézkedjen az Alapító Okiratok módosításának benyújtásáról a Magyar Államkincstár felé.

„Intézkedés: A Magyar Államkincstár hiánypótlásként csatolni kérte a minisztérium véleményét, mert az Áht.vhr. alapján a telephely módosítás intézményi átszervezésnek minősül. Az Alapító Okirat módosító tervezetét 2023. március 9-én megküldtük a minisztériumnak. A törvény alapján 30 napos határidő áll rendelkezésre véleményezésre. Amennyiben nem érkezik vélemény a javaslat elfogadottnak tekintendő. 2023. április 9. napját követően ismételten benyújtásra kerül a MÁK felé a változásbejelentési kérelem.”

33/2023.(II.23.) KT-határozat
Döntés Fót, Alagi utca és Kazinczy utca Bokor utca egyirányú forgalmi rendjének kialakításáról a Rév u. és Németh Kálmán utca közti szakaszon, valamint buszmegálló létesítése a helyi buszjárat számára
(26. sz. anyag)

[bookmark: _Hlk126310295]1./ Fót Város Önkormányzat Képviselő-testülete elrendeli az Alagi utca déli szakasza közúti forgalmának a Németh Kálmán utca és a Rév utca között, a Rév utca irányába egyirányú közúti forgalommá alakítását. A közútszakaszon elrendelt egyirányú közlekedés megvalósításához szükséges közlekedési jelzőtáblák a közúti közlekedés szabályairól szóló 1/1975. (II. 5.) KPM-BM együttes rendelet szabályainak betartásával kihelyezésre kerüljenek (53. ábra „Behajtani tilos”, valamint a 104. ábra szerint „Egyirányú forgalmi út”) forgalmi jelzőtáblák az utca két végén, jobb oldali útpadkájára szabályos és alkalmas helyen, az 1. számú melléklet szerint. 
[bookmark: _Hlk126310435]2./ Fót Város Önkormányzat Képviselő-testülete elrendeli a Kazinczy Ferenc utca déli szakasza közúti forgalmának a Németh Kálmán utca és a Rév utca között, a Németh Kálmán utca irányába egyirányú közúti forgalommá alakítását. A közútszakaszon elrendelt egyirányú közlekedés megvalósításához szükséges közlekedési jelzőtáblák a közúti közlekedés szabályairól szóló 1/1975. (II. 5.) KPM-BM együttes rendelet szabályainak betartásával kihelyezésre kerüljenek (53. ábra „Behajtani tilos” valamint a 104. ábra szerint „Egyirányú forgalmi út”) forgalmi jelzőtáblák az utca két végén, jobb oldali útpadkájára szabályos és alkalmas helyen, az e határozat 1. számú melléklete szerint.
3./ Fót Város Önkormányzat Képviselő-testülete felkéri a Polgármestert, hogy a Magyar Közút Nonprofit Zrt. üzemeltetésében lévő, az országos közúthálózathoz tartozó 21101 j közút érintettsége kapcsán intézkedjen a tervezett forgalmi rend változtatásokra vonatkozó tájékoztatás Közútkezelő részére történő megküldéséről.
[bookmark: _Hlk126314826]4./ Fót Város Önkormányzat Képviselő-testülete elrendeli a Kazinczy Ferenc utca 14/C ingatlan előtti útpadkán az e határozat 2. számú melléklete szerinti területen buszmegállóhely kialakítását és az erre vonatkozó megállóhely tábla kihelyezését.
5./ Fót Város Önkormányzat Képviselő-testülete felkéri a Polgármestert, hogy az utcák egyirányú közlekedéséhez szükséges forgalomirénytó táblák kihelyezésére vonatkozóan intézkedjen a Fóti Közszolgáltató Nonprofit Kft-hez küldött levelében.
6./ Fót Város Önkormányzat Képviselő-testülete felkéri a Polgármestert, hogy a Kazinczy Ferenc utca 14/C számú ingatlan előtti buszmegálló kialakításához szükséges tábla kihelyezésére vonatkozóan intézkedjen a Fóti Közszolgáltató Nonprofit Kft-nél, valamint ezzel egyidőben tájékoztassa a helyi buszjárat útvonalának eltéréséről és a forgalmi rend változásáról annak üzemeltetőjét a Blaguss Agora Hungary Kft.-t. 
„Intézkedés: Magyar Közúttal a helyszíni szemle megtörtént. Forgalomtechnikai terv készítése szükséges a kitáblázáshoz. A terv készítése folyamatban van.”


A fentiek alapján az alábbi határozati javaslatot terjesztem a tisztelt Képviselő-testület elé.

[bookmark: _Hlk20984187]III. Határozati javaslat:

…/2023.(IV.27.) KT-határozat

1./ A Képviselő-testület által Polgármesterre és Jegyzőre átruházott hatáskörben hozott döntéseinek beszámolóját a határozat 1. sz. melléklete szerinti tartalommal elfogadja.

2./ Fót Város Önkormányzat Képviselő-testülete a lejárt határidejű határozatok végrehajtásának jelenlegi helyzetéről szóló tájékoztatót e határozat  2. sz. melléklete szerinti tartalommal elfogadja.

3./ Fót Város Önkormányzat Képviselő-testülete 
· a 142/2020.(VII.1.) KT-határozat /Döntés a Jedlik Ányos utca szélesítéséről/ végrehajtási határidejét 2023.december 31-ig meghosszabbítja.
· a Z/106/2021. (VI.10.) Határozat / Döntés a Kisalagi temető bővítésérő / végrehajtási határidejét 2023. június 30-ig meghosszabbítja.
· a 25/2023.(II.23.) KT-határozat /Vörösmarty Művelődési Ház és Közérdekű Muzeális Gyűjtemény alapító Okiratának módosítása/ végrehajtási határidejét 2023. április 30-ig meghosszabbítja.
· a 33/2023.(II.23.) KT-határozat /Döntés Fót, Alagi utca és Kazinczy utca Bokor utca egyirányú forgalmi rendjének kialakításáról a Rév u. és Németh Kálmán utca közti szakaszon, valamint buszmegálló létesítése a helyi buszjárat számára/ végrehajtási határidejét 2023. július 31-ig meghosszabbítja.

4./ Fót Város Önkormányzat Képviselő-testülete felkéri a Jegyzőt, hogy a határozatok nyilvántartásában vezesse át a 1.-2./ pontban meghatározott döntéseket.

[bookmark: _Hlk95409490]Felelős: 1./-3./ pont: polgármester, 4./ pont: jegyző 
Határidő: 1.-3./ pont: azonnal, 4./ 2023. május 5.

Jogszabályi hivatkozás: 
· A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a polgármester jutalmáról szóló 14/2020. (IX.28.) önkormányzati rendelet 56.§ (2) bekezdése 
· Mötv. 
Az előterjesztés mellékletei:
1. sz. melléklet: Átruházott hatáskörben hozott döntések táblázata (Egyben a határozat 1. sz. melléklete)
2. sz. melléklet: Lejárt határidejű határozatok táblázata (Egyben a határozat 2. sz. melléklete)
4

